**“O’zbekko’mir” AJga ishga joylashish uchun ish qidirayotgan jismoniy shaxsning shaxsiy maʼlumotlarini qayta ishlash va undan foydalanish, shuningdek “O’zbekko’mir” AJga ishga qabul qilish qoidalari va tartiblari bilan tanishish huquqini berish boʻyicha**

**OMMAVIY OFERTA**

1. **UMUMIY QOIDALAR VA ATAMALAR**
   1. Mazkur Oferta O‘zbekiston Respublikasining “Shaxsga doir ma’lumotlar to‘g‘risida”gi qonuni asosida ishlab chiqilgan bo‘lib, O‘zbekiston Respublikasi Konstitutsiyasi, Qonunlari, shuningdek “O‘zbekko’mir” AJning ichki hujjatlariga asoslanadi.
   2. “O‘zbekko’mir” AJga ishga qabul qilish to‘g‘risidagi NIZOMI, O‘zbekiston Respublikasi Mehnat to‘g‘risidagi qonun hujjatlariga hamda “O‘zbekko‘mir” AJ (keyingi o‘rinlarda Jamiyat deb yuritiladi) ichki hujjatlariga muvofiq “O‘zbekko‘mir” aksiyadorlik jamiyatining ijro apparati, tarkibiy bo‘linmalari va “Ko’mirta’minot” MChJga ishga qabul qilish, Jamiyat ishchi-xodimlarini lavozimdan lavozimga (boshqa ishga) o’tkazish va rotatsiya qilish tartibini (3-ilova) belgilaydi.
   3. Jamiyatga ishga qabul qilish, lavozimdan lavozimga (boshqa ishga) o’tkazish va rotatsiya qilish “Ishga qabul qilish bo‘yicha doimiy komissiya” tomonidan shaffoflik, xolislik va oshkoralik asosida amalga oshiriladi.
   4. Jamiyatga ishga qabul qilish, bo'sh ish o'rinlari va kadrlarga bo'lgan ehtiyoj mavjud bo'lganda amalga oshiriladi.
   5. Ishga qabul qilish 50 balllik tizimda tanlov asosida uch bosqichda amalga oshiriladi. Minimal o'tish balli - 35 ball.

Birinchi bosqich: hujjatlarga talablar

Ikkinchi bosqich: nazariy bilimlarni test orqali tekshirish. 0-25 ball

- bitta savolga to'g'ri javob 1 ball bilan baholanadi;

- o'tish balli mos ravishda 20 ball.

Uchinchi bosqich: suhbat 0-25 ball.

* 1. ABKM yo’llanmasi bilan ishga qabul qilish 20 ballli tizimda ikki bosqichda amalga oshiriladi. Minimal o'tish balli - 15 ball.

Birinchi bosqich: hujjatlarga talablar

Ikkinchi bosqich: suhbat 0-20 ball.

* 1. 1-ilovada ko‘rsatilgan kasblar bo‘yicha ishga joylashtirish 20 ballli tizimda ikki bosqichda amalga oshiriladi. Minimal o'tish balli - 15 ball.

Birinchi bosqich: hujjatlarga talablar

Ikkinchi bosqich: suhbat 0-20 ball.

* 1. Idoraviy qo‘riqlash bo‘limiga ishga qabul qilish “O‘zbekko’mir” aksiyadorlik jamiyatining idoraviy qo‘riqlash xizmatiga ishga qabul qilish tartibi” (2-ilova) asosida 70 balllik tizimda tanlov asosida to‘rt bosqichda amalga oshiriladi. Minimal o'tish balli - 55 ball.

Birinchi bosqich: hujjatlarga talablar

Ikkinchi bosqich: jismoniy tayyorgarlik 0-15 ball

- minimal o'tish balli - 10 ball

Uchinchi bosqich: nazariy bilimlarni test orqali tekshirish. 0-25 ball

- bitta savolga to'g'ri javob 1 ball bilan baholanadi;

- o'tish balli mos ravishda 20 ball.

To'rtinchi bosqich: suhbat 0-30 ball.

* 1. Atamalar:
* **Talabgor -** korxonaning bo'sh ish o’rniga (vakant) nomzod bo'lishni xohlovchi jismoniy shaxs;
* **Nomzod -** korxonaning bo'sh ish o’rniga (vakant) talablariga javob beradigan, ishga joylashish uchun ariza beruvchi jismoniy shaxs;
* **Talabgorning hujjatlarini o'rganish, qayta ishlash va saralash bo'yicha mutaxassis (keyingi o'rinlarda mutaxassis deb yuritiladi) –** jamiyatning PB va KTB xodimi yoki ushbu ishni bajarish uchun tayinlangan jamiyatning boshqa xodimi;
* **Vakansiya - korxonaning bo'sh ish o’rni (joyi)**;
* **Qabul komissiyasining kotibi (keyingi o'rinlarda kotib deb yuritiladi) -** tanlov komissiyasining tashkilotchisi, tanlov komissiyasining barcha hujjatlarini yuritish va saqlash uchun mas'ul shaxs;
* **Ishga joylashish uchun Yo’llanma (keyingi oʻrinlarda yoʻllanma) -** “Aholi bandligi toʻgʻrisida”gi Oʻzbekiston Respublikasi Qonuni asosida ijtimoiy himoyaga muhtoj va ish topishda qiynalayotgan, mehnat faoliyatini amalga oshirishga qodir boʻlmagan va mehnat bozorida teng sharoitlarda raqobatlasha olmaydigan shaxslarga beriladigan maxsus shakldir. Yoʻllanmalar Angren shahar Bandlikka koʻmaklashish markazi tomonidan berilgan;
* **Angren shahar Bandlikka koʻmaklashish markazi – keyingi oʻrinlarda ABKM**
* **Aholining ijtimoiy himoyaga muhtoj toifalari - ish topishda qiynalayotgan, mehnat bozorida teng sharoitlarda raqobatlasha olmaydigan ijtimoiy himoyaga muhtoj shaxslar;**
* **Ishchi guruh —** hujjatlarning bo‘sh turgan (vakant) kasbga oid talablarga muvofiqligini tekshirish bo‘yicha ishlarni bajarish, shuningdek, talabgorlar hujjatlarini qabul qilish, saralash, saqlash va dastlabki ishlov berish uchun mas’ul bo‘lgan Jamiyat xodimlaridan iborat guruh;
* **Ishga qabul qilish bo‘yicha doimiy komissiya (keyingi o‘rinlarda Qabul komissiyasi deb yuritiladi) –** Jamiyatga ishga qabul qilish uchun nomzodni ko‘rib chiqish uchun Jamiyatning bosh mutaxassislaridan iborat maxsus tuzilgan komissiya hisoblanadi;
* **Nomzod Anketasi (keyingi o'rinlarda Anketa deb yuritiladi) -** nomzodning shaxsiy ma'lumotlarini va ishga joylashishni ko'rib chiqish uchun baholarni aks ettiruvchi maxsus shakl;
* **ABKM yo’llanmasi bo’yicha nomzod Anketasi (keyingi o'rinlarda ABKM nomzodi Anketasi deb yuritiladi) –** ABKM yo’llanmasi bo’yicha nomzodning shaxsiy ma'lumotlarini va ishga joylashishni ko'rib chiqish uchun baholarni aks ettiruvchi maxsus shakl;

1. **HUJJATLARNI QABUL QILISH, O‘RGANISH VA SARALASH TARTIBI.**
   1. Ehtiyojlarni aniqlab, bo'sh ish o'rinlarini to'plagandan so'ng, PB va KTB boshlig'i Jamiyat Bosh direktori bilan kelishilgan holda nomzodlarni ishga qabul qilish Komissiyasini o’tkazish sanasi, vaqti, joyi va tanlov uchun e'lon qilingan kasblar ro'yxatini belgilaydi.
   2. Nomzodlarga qo'yiladigan talablar Jamiyatning kasbi bo'yicha Xizmatchilarning asosiy lavozimlari va ishchi kasblari klassifikatori - 2020 (XALIKK-2020) asosida belgilanadi, shuningdek korxona va kasbning o'ziga xos xususiyatlaridan kelib chiqadi..
   3. Talabgorlardan arizalarni qabul qilish boshlanishidan besh ish kuni oldin, PB va KTB Jamiyatning rasmiy veb-sayti va rasmiy ijtimoiy tarmoqlarida ishga qabul qilish komissiyasi sanasi, vaqti va joyini, tanlov uchun e'lon qilingan kasblar ro'yxati va nomzodlarga qo'yiladigan talablarni ko'rsatgan holda ishga qabul qilish uchun arizalarni qabul qilish boshlanganligi to'g'risida e'lon qiladi.
   4. Talabgorlarning arizalari faqat “O‘zbekko‘mir” AJning rasmiy www.uzbekcoal.uz sayti orqali “pdf” yoki “jpeg” formatida anketani majburiy to‘ldirgan va kerakli hujjatlar ilova qilingan holda qabul qilinadi.
   5. Talabgorlarning arizalari besh ish kuni ichida qabul qilinadi. Zarur hollarda, muddat uzaytirilishi mumkin.
   6. Qabul qilingan arizalar kelib tushgan kundan boshlab o‘n ish kuni ichida ko‘rib chiqiladi. Murojaatlar mutaxassislar tomonidan o'rganiladi va qayta ishlanadi.
   7. Mutaxassislar talabgorning rezyumesini, ma'lumoti, tajribasi, malakasiga qo'yiladigan talablarga muvofiqligi, shuningdek, to'ldirilgan anketa va unga ilova qilingan hujjatlarning ishonchliligini diqqat bilan o'rganadilar.
   8. Agar arizada va talabgorning hujjatlarida nomuvofiqliklar yoki boshqa qoidabuzarliklar aniqlansa, talabgorning anketasida ko‘rsatilgan mobil telefon raqamiga SMS-xabar ko‘rinishida rad etish to‘g‘risida xabar yuboriladi.
   9. Ishchi guruh rahbari tomonidan hujjatlar to‘plami va talabgorning anketasi ma’qullangandan (ruxsat berilgandan) so‘ng, mutaxassis talabgorning anketasida ko‘rsatilgan mobil telefon raqamiga talabgorni Jamiyatga ishga qabul qilish uchun nomzod sifatida qabul qilinganligi to’grisda SMS-xabar ko‘rinishidagi tasdiqnomani, navbatdagi tartib raqami bilan yuboradi.
2. **ANGREN SHAHAR “ABKM” TOMONIDAN BERILGAN “ISHGA JOYLASHISH YO’LLANMASI”GA EGA BO’LGAN MUROJAATCHILARNI ISHGA QABUL QILISH TARTIBI.**
   1. ABKM yo’llanmasiga ega bo’lgan talabgorlarni ishga qabul qilish tartibi, O‘zbekiston Respublikasi Mehnat kodeksining tegishli moddalari, O‘zbekiston Respublikasining 2020 yil 20 oktyabrdagi “Aholini bandligi to‘g‘risida”gi O‘RQ-642-son Qonuni va “O‘zbekko’mir” AJga ishga qabul qilish to‘g‘risidagi NIZOMIga asosan amalga oshiriladi.
   2. ABKM yo’llanmasi bo'yicha talabgorlardan arizalar, **aholining ijtimoiy himoyaga muhtoj toifalari** uchun, toifalar bo'yicha zahiradagi ish o'rinlari rejasi asosida qabul qilinadi.
   3. ABKM yo’llanmasi bo'yicha talabgorlarning arizalari faqat “O‘zbekko‘mir” AJning rasmiy www.uzbekcoal.uz saytidagi “ABKM VAKANSIYALARI” bo’limi orqali “pdf” yoki “jpeg” formatida anketani majburiy to‘ldirgan va kerakli hujjatlar ilova qilingan holda qabul qilinadi.
   4. **Aholining ijtimoiy himoyaga muhtoj toifalari uchun, toifalar bo‘yicha zaxiralangan ish o‘rinlari rejasi to‘liq bajarilgunga qadar, ABKM yo‘llanmasi bo‘yicha talabgorlardan arizalar qabul qilinadi.**
   5. Qabul qilingan arizalar kelib tushgan kundan boshlab uch ish kuni ichida ko‘rib chiqiladi.
   6. Mutaxassislar tomonidan ABKM yo’llanmasi zaxiralangan ish o’rniga muvofiqligini, talabgorning rezyumelari, ma'lumoti, tajribasi, malaka talablariga muvofiqligi, shuningdek to'ldirilgan anketa va unga ilova qilingan hujjatlarning ishonchliligini diqqat bilan o'rganiladi.
   7. Agar arizada va talabgorning hujjatlarida nomuvofiqliklar yoki boshqa qoidabuzarliklar aniqlansa, talabgorning anketasida ko‘rsatilgan mobil telefon raqamiga SMS-xabar ko‘rinishida rad etish to‘g‘risida xabar yuboriladi.
   8. Ishchi guruh rahbari tomonidan hujjatlar to‘plami va talabgorning anketasi ma’qullangandan (ruxsat berilgandan) so‘ng, mutaxassis talabgorning anketasida ko‘rsatilgan mobil telefon raqamiga talabgorni Jamiyatga ishga qabul qilish uchun nomzod sifatida qabul qilinganligi to’grisda SMS-xabar ko‘rinishidagi tasdiqnomani, navbatdagi tartib raqami bilan yuboradi.
   9. Arizalarni qabul qilish tugagandan so‘ng ishchi guruh nomzodlarning ro‘yxati va hujjatlar to‘plamini elektron va qog‘oz shaklda shakllantiradi.
   10. ABKM yo’llanmasiga ega bo’lgan nomzodlarga tanlovning ikkinchi ya’ni “nazariy bilimlarni test orqali tekshirish” bosqichi qo’llanilmaydi. Minimal o'tish balli mos ravishda 15 ball.
   11. Qabul komissiyasi nomzodlar bilan “Suhbat” o’tkazadi.
   12. Suhbat natijalari “ABKM nomzodi Anketasi”da aks ettiriladi.
3. **NAZARIY BILIMLARNI TEST ORQALI TEKSHIRISH**
   1. Qabul komissiyasiga kirishda tartib-qoidalarga rioya qilish va nomzodlarning hujjatlarini tekshirish uchun ishchi guruh mutaxassislari jalb etiladi.
   2. Ishga joylashish uchun saralash bosqichlarida ishtirok etish uchun kelgan nomzodlar ishchi guruh mutaxassislariga shaxsini tasdiqlovchi hujjatni, nomzodning anketansiga ilova qilingan barcha hujjatlarning asl nusxasini hamda Jamiyatning rasmiy veb-saytidan olingan tasdiqlovni taqdim etishlari shart.
   3. Qabul komissiyasiga oʻz vaqtida (boshlanishdan 30 daqiqa oldin) kelmagan nomzodlar koʻrib chiqilmaydi.
   4. Nomzodlarga ishchi guruh va Qabul komissiyasi hududi yoki idorasiga, xonasiga quyidagi narsalarni olib kirishi taqiqlanadi:

- o'tkir kesuvchi buyumlar, o'qotar qurollar, portlovchi moddalar, kimyoviy moddalar va kelib chiqishi shubhali narsalar;

- mobil telefonlar, smartfonlar, planshetlar, kompyuterlar, noutbuklar va boshqa aloqa vositalari.

- ishchi guruhga taqdim etilgan hujjatlardan tashqari kitoblar, varaqalar, daftarlar.

Nomzod ishchi guruhi va Qabul komissiyasi hududiga yoki xonasiga kirishidan oldin, taqiqlovchi narsalarning mavjudligi xavfsizligini tekshiradi. Agar kirishda nomzodda taqiqlangan narsalar topilsa, taqiqlangan narsalar qo'riqchilarda vaqtincha saqlash uchun qoldiriladi.

* 1. Agar nomzodda taqiqlovchi narsalar bo'lsa yoki aniqlansa, nomzodni ko'rib chiqishning istalgan bosqichida ishga qabul qilish jarayoni darhol to'xtatiladi.
  2. Nomzodning nazariy bilimlarini tekshirish Qabul komissiyasi tomonidan amalga oshiriladi va qabul qilinadi.
  3. Nomzodning nazariy bilimlarini tekshirish kasb bo‘yicha tasdiqlangan so‘rovnoma asosida oldindan tayyorlangan variantlar bo‘yicha test sinovlari o‘tkazish yo‘li bilan amalga oshiriladi.
  4. Qabul komissiyasining kotibi nomzodlarni ishchi guruh tomonidan taqdim etilgan ro‘yxatga muvofiq xonada joylashtiradi.
  5. Qabul komissiyasi va ishchi guruhining barcha kabinetlari ovoz yozishga ega videokuzatuv kameralari bilan jihozlanishi shart.
  6. Qabul komissiyasi faoliyatining barcha video yozuvlari alohida diskga chiqariladi va bir yil davomida saqlanadi.
  7. Qabul komissiyasining kotibi Qabul komissiyasi raisi, shuningdek, Qabul komissiyasi a’zolari ishtirokida variantlar solingan muxrlangan konvertni ochadi. Variantlar aralashtiriladi va har bir nomzod imzosi bilan bitta variantni oladi.
  8. Nomzodga testlarni yechish uchun 45 daqiqa vaqt beriladi.
  9. Vaqt tugagandan so'ng, kotib nomzodlardan barcha blankalarni to'playdi va Qabul komissiyasi ishtirokida to'g'ri javoblar kaliti bilan ko’rsatilgan muxrlangan konvertni ochadi. Qabul komissiyasi test javoblarini tekshiradi.
  10. O‘tish ballini to‘plagan nomzod keyingi bosqichga o‘tadi. Nomzodning Anketasiga “Ruxsat berildi” muhri qo‘yiladi.
  11. O‘tish ballini to‘play olmagan nomzod keyingi bosqichga o‘tmaydi. Nomzodning Anketasiga “Ruxsat berilmadi” muhri qo‘yiladi.
  12. Test javoblari bilan variantlar bir-biriga tikiladi va nomzodning shaxsiy faylida saqlanadi. Nomzodning shaxsiy fayli bir oy davomida saqlanadi.
  13. Nomzodning nazariy bilimini tekshirishning barcha natijalari nomzodning Anketasida va Qabul komissiyasining bayonnomasida aks ettiriladi.

1. **SUHBAT**
   1. “Nazariy bilimlarini test orqali tekshirish” bosqichidan o‘tgan nomzodlar keyingi “Suhbat” bosqichiga o‘tadilar.
   2. Suhbat Qabul komissiyasi tomonidan o'tkaziladi.
   3. Suhbat “O‘zbekko’mir” AJ va uning tarkibiy bo‘linmalariga ishga kirayotgan nomzodlarni tekshirish bo‘yicha yo‘riqnoma (25.10.2021 yildagi 475-son buyrug‘ining 7-ilovasi) (keyingi o‘rinlarda Yo‘riqnoma) asosida o‘tkaziladi.
   4. Suhbat natijalari va umumiy fikrga ko'ra Qabul komissiyasi nomzodga ball qo'yadi. Suhbatning yakuniy balli komissiya raisi tomonidan e’lon qilinadi.

**6. BAYONNAMALAR VA BOSHQA HUJJATLARNI RASMIYLASHTIRISH.**

* 1. Qabul komissiyasining kotibi nomzodga qo‘yilgan baholarga asosan Qabul komissiyasining bayonnomasini tuzadi.
  2. Qabul komissiyasining bayonnomasi “O‘zbekko’mir” AJ Bosh direktori tomonidan tasdiqlanadi va Jamiyat muhri bilan mustahkamlanadi.
  3. Taklif etilayotgan ishni o'z xohishiga ko'ra rad etgan taqdirda, nomzod komissiya kunida rad etish sababini ko'rsatuvchi tilxat taqdim etishi shart.
  4. Nazariy bilimlarini tekshirish, jismoniy tayyorgarligi yoki suhbatdan o‘tish uchun saralash bosqichlaridan o‘tmagan nomzodlar, to‘liq qayta tayyorlash va Jamiyat resurslaridan oqilona foydalanish zarurati tufayli 6 (olti) oy muddatdan oldin qayta ko‘rib chiqilishi mumkin emas.
  5. Qabul komissiyasining to‘liq rasmiylashtirilgan bayonnomasi, nomzodni O‘zbekiston Respublikasi mehnat qonunchiligida belgilangan tartibda ishga olish uchun, Jamiyatning filiallari va tarkibiy bo‘linmalariga yuboriladi.
  6. Ishga qabul qilingan nomzodlarda Jamiyatning kadrlar siyosati, ichki tartibi va obro'siga zid bo'lgan qo'shimcha ma'lumotlar aniqlangan taqdirda, mansabdor shaxslarning taqdimnomasiga ko'ra, mehnat shartnomasi rasmiylashtirilguniga qadar, Jamiyat nomzodni ishga olishni rad etish huquqini o'zida saqlab qoladi.

1. **YAKUNIY QOIDALAR**
   1. Ommaviy oferta va uning ilovalari rasmiy hujjatlar hisoblanadi va Saytda e'lon qilinadi.
   2. Talabgor, ushbu Oferta shartlarini koʻrib chiqib, ular bilan kelishib, “Oʻzbekko’mir” AJga ishga joylashish uchun tanlov jarayonida taqdim etilgan shaxsiy maʼlumotlarni qayta ishlash va ulardan foydalanishga ruxsat beradi, shuningdek, “O‘zbekko’mir” AJga ishga qabul qilish to‘g‘risidagi NIZOMI shartlari va barcha talablarni toʻliq oʻqib chiqqan va qabul qilgan hisoblanadi..
2. **ISH BERUVCHINING REKVIZITLARI**

**“O’zbekko’mir” AJ**

**Manzil: 110200, O’zbekiston Respublikasi,**

**Toshkent viloyati Angren shahar,**

**Istiqlol ko’chasi 1-uy**

STIR: 200899410 KTUT: 00159516

Bank kodi: 00440 XXTUT: 11311

X/R 2021 0000 6001 2695 6001

E-mail: uzbekcoal@exat.uz

Telefon: +998 78 150 39 80 Faks: +998 78 150 39 89

***Bosh direktor***

***Kuznetsov Vladimir Vladimirovich***

**“O’zbekko’mir” AJga ishga joylashish uchun ish qidirayotgan jismoniy shaxsning shaxsiy maʼlumotlarini qayta ishlash va undan foydalanish, shuningdek “O’zbekko’mir” AJga ishga qabul qilish qoidalari va tartiblari bilan tanishish huquqini berish boʻyicha**

**OMMAVIY OFERTAsiga**

***1-ilova***

**Ishga qabul qilishda nazariy bilimlarni tekshirishni talab qilmaydigan kasblar ro'yxati**

|  |  |
| --- | --- |
| **T/r** | **Kasblar nomi** |
| 1 | Qorovul |
| 2 | Hudud tozalovchi |
| 3 | Ishlab chiqarish xonalarini/hududlarini tozalovchi |
| 4 | Yuvuvchi-tozalovchi |
| 5 | Hammom ishchisi |
| 6 | Ishchi |
| 7 | Yordamchi ishchi |
| 8 | Omborchi |
| 9 | Oshxona ishchisi |
| 10 | Yukchi |
| 11 | Maxsus oyoq buyum ta’mirlovchi |
| 12 | Suvoqchi |
| 13 | Bo’yoqchi |
| 14 | Bog’bon |
| 15 | Ko’cha supuruvchi |
| 16 | Binolarni kompleks tozalash va ta'mirlash bo'yicha ishchi |
| 17 | Uy xizmatkori |
| 18 | Metall parchalarini (metallom) yig'uvchi |
| 19 | Muqovachi |
| 20 | Gulchi |
| 21 | Supurgi tayyorlovchi |
| 22 | Rassom |
| 23 | Mebel yig’uvchi va ta’mirlovchi ishchi |
| 24 | Gul va ko’chatlar o’stiruvchi |
| 25 | Kir yuvuvchi |
| 26 | Tikuvchi |

**“O’zbekko’mir” AJga ishga joylashish uchun ish qidirayotgan jismoniy shaxsning shaxsiy maʼlumotlarini qayta ishlash va undan foydalanish, shuningdek “O’zbekko’mir” AJga ishga qabul qilish qoidalari va tartiblari bilan tanishish huquqini berish boʻyicha**

**OMMAVIY OFERTAsiga**

***2-ilova***

**“O”ZBEKKO’MIR” AJ QO’RIQLASH XIZMATIGA ISHGA QABUL QILISH TARTIBI**

* 1. Mazkur tartib “O‘zbekko’mir” AJning qo‘riqlash xizmatiga ishga qabul qilish tartibini belgilaydi.
  2. Qo‘riqlash xizmatiga ishga qabul qilish 70 balllik tizimda tanlov asosida to‘rt bosqichda amalga oshiriladi. Minimal o'tish balli - 55 ball.
  3. Quyidagi shaxslarning qo’riqlash xizmatiga ishga qabul qilinishiga ruxsat berilmaydi:

- doimiy yashash joyi bo'lmasa;

- o'ziga nisbatan jinoyat ishi qo'zg'atilgan, muqaddam sudlangan (sudlanganligi rasman olib tashlangan shaxslar bundan mustasno);

- jinoiy jazoni o'tayotgan;

- mulkka tajovuz qiluvchi huquqbuzarliklar uchun, shuningdek bir yil davomida takroran jamoat tartibiga tajovuz qiluvchi huquqbuzarliklar uchun ma'muriy javobgarlikka tortilgan;

- ruhiy kasalliklar, giyohvandlik va alkogolizm bilan kasallangan holda dispanser hisobida turgan, shuningdek, sog‘lig‘ining holati to‘g‘risida Sog‘liqni saqlash vazirligining tibbiyot muassasasi tomonidan berilgan tegishli tibbiy ma’lumotnomani taqdim etmaganlar;

- sud tomonidan layoqatsiz yoki qisman layoqatsiz deb topilgan;

- umumiy o'rta ma'lumotga ega bo'lmagan.

* 1. Qo’riqlash xizmatiga ishga qabul qilish tartibi, “O’zbekko’mir” AJga ishga qabul qilish NIZOMIga asoslanadi.
  2. Birinchi bosqich: hujjatlarga talablar. “O’zbekko’mir” AJga ishga qabul qilish tog’risidagi Nizomi”ning *“Hujjatlarni qabul qilish, o‘rganish va saralash tartibi”* **bo’limi** asosida amalga oshiriladi.
  3. Murojaatchining hujjatlari muvaffaqiyatli ko'rib chiqilgandan so'ng, mutaxassis sayt orqali ikkinchi bosqichning sanasi, vaqti va joyi haqida SMS-xabarlarni yuboradi.
  4. Ishchi guruh mutaxassisi “Qo‘riqlash xizmatiga nomzodlar anketalari”ni “Angren ko’mir koni” filiali qo‘riqlash bo‘limi boshlig‘iga taqdim etadi.
  5. Ikkinchi bosqich: jismoniy tayyorgarlik 0-15 ball. Minimal o’tish balli – 10 ball.

Jismoniy tayyorgarlik quyidagi me’zonlarga muvofiq amalga oshiriladi:

|  |  |  |  |
| --- | --- | --- | --- |
| **Ballar** | **Turnikda tortinish** | **100 metrga yugurish** | **3 km ga yugurish** |
| «5» ball | 14 martta va undan ortiq | 16 sekundgacha | 14 minutgacha |
| «4» ball | 11 dan 13 marttagacha | 17-19 sekund | 14 minut 1 sekunddan 15 minutgacha |
| «3» ball | 10 martta | 20-21 sekund | 15 minut 1 sekunddan 16 minutgacha |
| «2» ball | 5 dan 9 marttagacha | 22-24 sekund | 16 minut 1 sekunddan 17 minutgacha |
| «1» ball | 2 dan 4 marttagacha | 24-26 sekund | 17 minut 1 sekunddan 18 minutgacha |
| «0» ball | 1 va undan kam | 26 sekunddan ortiq | 18 minut 1 sekund va undan ortiq |

* + 1. Jismoniy tayyorgarlikni tekshirish komissiyasi quyidagi tarkibda ishtirok etadi:

|  |  |  |
| --- | --- | --- |
| Komissiya raisi: | “O’zbekko’mir” AJ bosh direktorining rejim va kadrlar bo’yicha o’rinbosari | Doimiy |
| Komissiya raisi o’rinbosari: | “O’zbekko’mir” AJ xavfsizlik xizmati boshlig’i | Doimiy |
|  | “Angren ko’mir koni” filiali qo’riqlash xizmati boshlig’i | Doimiy |
| Komissiya sekundanti: | Jismoniy tayyorgarlik bo'yicha mutaxassis (murabbiy-yo’riqchi) | Doimiy |
| Komissiya kotibi: | Qo’riqchilar tarkibidan tayinlanadi | Doimiy |
| Komissiya a’zolari: | Komplaens inspektori | Doimiy |
|  | PB va KTB boshlig’i yoki boshqa mutaxassislar | Doimiy |
|  | MM va STX va ekologiya bo’limi boshlig’i | Doimiy |
|  | Yuridik bo’limi boshlig’i | Doimiy |
|  | “Central Asia Energy” MCHJ XK xavfsizlik bo’yicha maslahatchisi | Talab etilganda |
|  | “Ozbekko’mir” AJ BKUQ raisi | Doimiy |

* + 1. Nomzodlarning jismoniy tayyorgarligini tekshirish bosqichi maxsus sport inshootlarida (stadionlar, maydonlar, majmualar yoki zallar) tegishli xavfsizlik choralari va Jamiyatning tibbiy xodimi majburiy ishtirokida o'tkazilishi kerak.
    2. Minimal o‘tish balliga ega bo‘lgan nomzod uchinchi bosqichga o‘tadi.
    3. Komissiya kotibi to‘ldirilgan “Qo’riqlash xizmatiga nomzod anketalari”ni tanlov komissiyasi kotibiga topshiradi.
  1. Uchinchi bosqich Nizomning *“Nazariy bilimlarni test orqali tekshirish”* **bo’limiga**asosan amalga oshiriladi.
  2. Uchinchi bosqich Nizomning *“Suhbat”* **bo’limiga** asosan amalga oshiriladi.
  3. Ishga qabul qilish bo'yicha keyingi harakatlar Nizomning *"Bayonnamalar va boshqa hujjatlarni rasmiylashtirish"* **bo'limiga** muvofiq amalga oshiriladi.

**“O’zbekko’mir” AJga ishga joylashish uchun ish qidirayotgan jismoniy shaxsning shaxsiy maʼlumotlarini qayta ishlash va undan foydalanish, shuningdek “O’zbekko’mir” AJga ishga qabul qilish qoidalari va tartiblari bilan tanishish huquqini berish boʻyicha**

**OMMAVIY OFERTAsiga**

***3-ilova***

**JAMIYAT ISHCHI-XODIMLARINI LAVOZIMDAN LAVOZIMGA O’TKAZISH VA ROTATSIYA QILISH TARTIBI**

* 1. **Rotatsiya** – ishlab turgan xodimni ikkinchi ishlab turgan xodim bilan ish o’rnini, lavozimini almashtirish yoki o’zgartirish,
  2. Bo’sh ish o’rinlarga, Jamiyat ishchi-xodimlarini lavozimdan lavozimga (boshqa ishga) o’tkazish bo’yicha arizalar faqat “O‘zbekko‘mir” AJning rasmiy www.uzbekcoal.uz sayti orqali to'liq to'ldirib topshirilgan holda ushbu Nizomda ko’rsatilgan ishga qabul qilish tartibi asosida amalga oshiriladi.
  3. Bo’sh ish o’riniga nomzodlarni ko’rib chiqishda, birinchi navbatda vakansiyasi mavjud korxona (filial) xodimlari, keyingi navbatda Jamiyatning boshqa korxonalarida (filallarida) faoliyat yurituvchi xodimlar, ya’ni Jamiyatning ichki kadrlar rezervi boshqa nomzodlarga nisbatan imtiyozga ega hisoblanadi.
  4. Korxona (filial) rahbari yoki Jamiyat PB va KTB tomonidan tavsiyanoma berilgan nomzod, boshqa nomzodlarga nisbatan yuqori imtiyozga ega hisoblanadi. Ushbu nomzodlar ID (tartib) raqami va navbatiga qaramasdan birinchi ko’rib chiqiladi. Tavsiyanomada ushbu lavozim shartlari va aynan shu nomzodning mutanosibligi sabablari, amalda intizomiy jazosi yo'qligi, ishlab chiqarish zaruriyati kelib chiqishi yoki boshqa sabablari bo’lsa ko’rsatilishi lozim.
  5. Xodimlarni rotatsiya qilish uchun Jamiyat bosh direktori nomiga, korxona (filial) rahbari yoki Jamiyatning PB va KTB tomonidan rotatsiya qilish sabablari aniq ko’rsatilgan va asoslangan bildirgi beriladi. Bildirgida nomzodlarning roziligi tog’risida imzo bo’lishi shart.
  6. Rotatsiyaga kiritilgan nomzodlarga, ushbu Nizomning faqatgina “SUHBAT” bo’limi qo’llaniladi va natijaga ko'ra qaror qabul qilinadi.